McDonnell Douglas A-12 Avenger II

A-12 Avenger II ("kostaja") oli McDonnell Douglasin ja General Dynamicsin yhteistyössä tekemä suunnitelma uudesta laivastokäyttöön tarkoitetusta rynnäkkökoneesta. Koneesta suunniteltiin A-6 Intruder-koneiden korvaajaa. Koneen oli määrä olla "lentävä siipi"-mallinen häivelentokone. Nimi viittaa toisen maailmansodan aikaiseen Grumman TBF Avenger-koneeseen.

Konetyypistä ei koskaan valmistunut edes prototyyppiä, ainoastaan ulkoasumalli. Tuotantokustannukset uhkasivat nousta pilviin, ja hinta-arvion ollessa 165 miljoonaa dollaria konetta kohden (1991), puolustusministeri Dick Cheney perui hankkeen. 

Perumisen seurauksena McDonnell Douglas/GD nostivat puolustusministeriötä vastaan kanteen. Kesäkuussa 2009 oikeus päätti, että laivastolla oli oikeus perua hanke. GD ja McDonnell Douglasin ostanut Boeing velvoitettiin lähes 3 miljardin dollarin oikeudenkäynti- ja muihin korvauksiin.

Tekniset tiedot 

A-12-koneiden suunnitellut ominaisuudet:

 Miehistö: 2
 Pituus: 11,5 m
 Kärkiväli: Taitettuna 11 m, levitettynä 21,4 m
 Korkeus: 3,4 m
 Siipipinta-ala: 122 m²
 Omapaino: 17 700 kg
 Kokonaispaino: 36 300 kg
 Moottorit: 2× General Electric F412-GE-D5F2 ilman jälkipoltinta. Työntövoima 2x58 kN

Suorituskyky

 Nopeus: 930 km/h
 Toimintasäde: 1 480 km
 Lentokorkeus 12 200 m
 Nousunopeus: 25 m/s
 Siipien nostovoima: 300 kg/m²
 Teho/painosuhde: 0,16

Lähteet

Aiheesta muualla
Kuvia koneen ulkoasumallista.

A-12 Avenger II
Yhdysvaltalaiset rynnäkkökoneet
Lentävät siivet